Villa Exner - Exclusive Boutique Hotel | LekkeSlaap
Villa Exner - Exclusive Boutique Hotel: Hooffoto's
Adres: Essenhoutlaan 11, Elginvallei, Grabouw, 7160, Wes-Kaap
Villa Exner is 'n eksklusiewe, klein boetiekhotel wat sentraal geleë is in Grabouw in die Elginvallei in die Wynlande. Boonop is dit net 40 minute se ry van Kaapstad af. Die hotel is die ideale basis vanwaar die besienswaardighede en doendinge in die omgewing verken kan word terwyl jy die stilte en rus van die platteland geniet.
Die ruim en stylvolle gastekamers beskik oor al die geriewe wat nodig is om jou verblyf onvergeetlik te maak. Al die kamers het luukse, volle en suite-badkamers, werkruimtes en sitareas. Elkeen van die kamers spog met lugversorging wat individueel beheer kan word, 'n platskerm-TV met 'n DVD-speler en CD-speler, 'n telefoon en WiFi-toegang.
Die fynproewersrestaurant op die perseel bied fynproewersaande met 'n smullekker samesmelting van plaaslike en internasionale tendense. Die vasgestelde spyskaart-opsie is 'n heerlike vyfgangmaaltyd met kraakvars, plaaslike bestanddele gepaard met plaaslike wyn. Geniet 'n romantiese aandete om die kaggelvuur of eet lekker saam met jou vriende in hierdie ontspanne, dog elegante, atmosfeer. In die somer word aandete gewoonlik op die veranda bedien wat oor die groen grasperke en pragtuin uitkyk.
Kom ervaar al die fyn afwerkings en persoonlike diens wat net 'n klein boetiekhotel jou kan bied. Villa Exner bied al die ruimte wat jy nodig het om jou batterye te herlaai: Groen grasperke, 'n pragtige spogtuin met privaat hoekies waar jy kan sit en ontspan en gemeenskaplike areas waar jy lekker gesellig kan wees, nuwe vriende kan maak en die moderne, plattelandse atmosfeer kan geniet.
4.9 uit 5van 9 resensies vir Villa Exner - Exclusive Boutique Hotel
Essenhoutlaan 11, Elginvallei, Grabouw, 7160, Wes-Kaap
Gaste dink Villa Exner - Exclusive Boutique Hotel het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDNhYjkxYWYxLWIyM2EtNDAzZi1hNWJkLThiN2FmMDRmZTcxYw?w=1440&h=960&fit=crop&auto=format Vanaf R1 650 per nag (vir 2 persone) 9 5 1 5 11 Essenhout Avenue Elgin Valley 7160 Wes-Kaap 086 999 0018 15:00-19:00 11:00 -34.145530580865 19.011915922164